Premier Breaking Dawn Part 1 (Amanecer) en España - ट्वाईलाईट शृंखला चित्र (26938451) - फैन्पॉप - Page 10
Kristen @ the Late दिखाना Nog geen oplossing vir Amcu-staking | Maroela Media
Joseph Mathunjwa, president van Amcu tydens onderhandelinge by die KVBA Foto: Meggan Saville/SAPA
Platinumvervaardigers en die vakbond Amcu sal Donderdag weer onderhandelinge agter geslote deure hervat in ŉ poging om die staking, wat al drie maande lank duur, op te los.
Die vergadering tussen die Association of Mineworkers and Construction Union (Amcu) en die werkgewers sal by ŉ onbekende plek in Johannesburg plaasvind ná ŉ nuwe loonaanbod deur Anglo American Platinum (Amplats) en Impala Platinum (Implats) gemaak is.
Charmane Russell, woordvoerder van die Kamer van Mynwese, het Woensdag gesê ŉ finale aanbod is nog nie gemaak nie en onderhandelinge duur voort.
Deur die voorgestelde loonaanbod sal die minimum kontantbetaling (insluitend basiese loon en vakansie-, lewens- en ander toelatings) vir intreevlak ondergrondse werkers teen Julie 2017 op R12 500 per maand (R150 000 per jaar) te staan kom. Die kontantverhoging vir die werknemers styg algemeen tussen 7.5% en 10% vir alle vlakke werknemers, met toepaslike toelating vir verhogings volgens inflasie.
Die koste vir die maatskappy vir die laagste betaalde ondergrondse werknemer sal in Julie 2017 gevolglik meer as R17 500 per maand beloop. Dit sluit salaris, mediese-, aftrede-, oortyd- en bonusvoorsiening in.
Amcu-lede staak sedert 23 Januarie en dring aan op ŉ basiese intreevlaksalaris van R12 500 per maand. Amcu het die werkgewers se vorige loonaanbod van 9% verwerp.
Die staking het al tot ŉ verlies van R6 miljard in salarisse en R14 miljard in maatskappy-inkomste gelei, aldus die Kamer van Mynwese se webwerf. -SAPA
Video: Grondeienaarskap in die Wes-Kaap sal hersien word
Hoe oorleef die spul wat al 3 maande staak ? Het hulle dan geen afhanklikes nie ? Is hulle nie bekommerd dat hulle uiteindelik in die pad gesteek sal word nie ?
Nee wat, stel werklose Blankes aan wat baie graag WIL werk ten einde hul gesinne te kan onderhou, voed en versorg.
Ek. Stem saam die grootste probleem is die vakbonde dis hulle wat meer geld wil he nie die werkers .As hulle dood gaan van hongerte sal dit weer aparteit se skuld wees